เรื่องร้องเรียน: แจ้งปัญหาส่งเสียงรบกวน   วัดทองบางระมาดจัดงานมหรสพร้องเพลงเสียงดัง ทำให้คนที่บ้านไม่สามารถทำงานได้ หลานร้องทั้งวัน รบกวนเขตตลิ่งชันช่วยดูแลทั้งๆที่อยู่ใกล้ๆ ให้ลดระดับเสียงลงไม่รบกวนบริเวณบ้านด้านข้างนัก
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้โทรศัพท์นมัสการท่านเจ้าอาวาสวัดทอง บางระมาด เมื่อวันที่ 7 กรกฎาคม 2566 เวลา 17.14 น. ขอความอนุเคราะห์แจ้งผู้จัดงานให้ปรับลดระดับเสียงลง  เพื่อไม่ให้เสียงดังรบกวนผู้พักอาศัยอยู่ใกล้เคียง และจากการติดตามผลเมื่อวันที่ 10 กรกฎาคม 2566 เวลา 15.00 น. ไม่พบว่ามีการจัดงานมหรสพแล้ว สอบถามผู้พักอาศัยอยู่บ้านติดกับวัดทอง บางระมาด แจ้งว่ามีการจัดงานอุปสมบทที่วัดฯ ในวันที่ 7 กรกฎาคม 2566 ทางผู้จัดงานได้มีการปรับลดระดับเสียงลงในช่วงเวลาเย็นของวันดังกล่าวแล้ว ซึ่งงานอุปสมบทได้เสร็จสิ้นไปเมื่อวันที่ 8 กรกฎาคม 2566 ปัจจุบันไม่มีเสียงดัง และไม่ได้รับความเดือดร้อนรำคาญ จึงได้พิจารณายุติปัญหาร้องเรียนดังกล่าว
ความเห็นของผู้แจ้ง: ขอบคุณมากครับที่ช่วยแจ้งทางวัด สะดวกและรวดเร็วมาก
พื้นที่: แขวงฉิมพลี เขตตลิ่งชัน กรุงเทพมหานคร